Diari Oficial de la Generalitat Valenciana


Sumari del DOGV 638, del 28-07-1987 (1987/809334)

RESOLUCIÓ d'1 de juny de 1987, de la Direcció General de Treball, per la qual s'ordena el Registre, el Dipòsit i la Publicació dels Acords del primer trimestre de 1987, sobre Ingrés, Promoció Interna i Provisió de llocs de treball, adoptats per la Comissió d'Interpretació, Estudi i Vigilància de l'Acord per al Personal Laboral al servei de la Generalitat Valenciana, subscrit el 20 de desembre de 1985.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   638

Data del DOGV
:   28-07-1987

Secció del DOGV
:   ALTRES DISPOSICIONS

Número del document
:   1987/809334


Data del document
:   01-06-1987

Organisme emissor
:   Conselleria de Treball i Seguretat Social

Tipus de document
:   Resolució

Resolució d'1 de juny de 1987, de la Direcció General de Treball, per la qual s'ordena el Registre, el Dipòsit i la Publicació dels Acords del primer trimestre de 1987, sobre Ingrés, Promoció Interna i Provisió de llocs de treball, adoptats per la Comissió d'Interpretació, Estudi i Vigilància de l'Acord per al Personal Laboral al sevei de la Generalitat Valenciana, subscrit el 20 de desembre de 1985.  
Vist el text dels Acords sobre Ingrés, Promoció Interna i Provisió de llocs de treball de naturalesa laboral, signat per representants de l'Administració Autonòmica i les Centrals Sindicals Unió General de Treballadors -FETE, FSP-i Comissions Obreres, assolits en les sessions de la Comissió Paritària del primer trimestre de 1987, adoptats per la Comissió d'interpretació, Estudi i Vigilància, constituïda a l'empara de l'article 4t de l'Acord per al Personal Laboral al servei de la Generalitat Valenciana publicat per Resolució d'aquesta Direcció General de Treball de data 12 de febrer de 1986 (DOGV núm. 350, 1986-03-07), i de conformitat amb el que disposen els articles 90.2 i 3 de la Llei 8/l980, de 10 de març, de l'Estatut dels Treballadors, i l'article 2,e) del Reial Decret 1040/1981, de 22 de maig, sobre Registre i Dipòsit de Convenis col·lectius de Treball, aquesta Direcció General de Treball acorda:   
1r. Ordenar-ne la inscripció en el Registre de Convenis Col·lectius de Treball d'aquesta Direcció General de Treball, amb notificació a les parts, i el seu dipòsit.   
2n . Disposar- ne la publicació en el Diari Oficial de la Generalitat Valenciana.   
València, 1 de juny de 1987.-El Director General de Treball: Eduard Montesinos i Chilet.   
ANNEX  
Acords de la Comissió d'interpretació, Estudi i Vigilància, de 1987, sobre ingrés, promoció interna i provisió de llocs de treball de naturalesa laboral.   
I. Àmbit d'aplicació.   
Aquests Acords afecten al personal al servei de la Generalitat Valenciana. Las elecció, contractació i promoció se'n realitzarà sota els principis d'igualtat, mèrit i capacitat, ajustant-se en tot cas a la normativa laboral vigent, al Decret 69/1986, de 2 de juny, i al que estableixen aquests Acords.   
II. La selecció de personal.   
1. De nou ingrés:   
La selecció de personal de nou ingrés es realitzarà per la superació de processos selectius, que revestiran, preferentment, la forma d'oposició per a les sèries de llocs de treball dels grups C, D i E, i concurs-oposició per als grups A i B.   
El personal seleccionat tindrà preferència per a realitzar substitucions pròpies de la serie corresponent, fins al moment d'ocupar plaça vacant.   
2. De l'habilitació interna:   
Als efectes d'aquests Acords es considera habilitació interna el conjunt dels sistemes selectius prevists per a la promoció del personal que està vinculat a la Generalitat per una relació de serveis de caràcter permanent.   
3. De la publicitat de les Convocatòries:   
Les convocatòries estan subjectes als requisits de publicitat i terminis establerts amb caràcter general en el Decret 69/1986, de 2 de juny, de la Generalitat Valenciana.   
Tanmateix, en determinats supòsits, la Direcció General de la Funció Pública podrà disposar que les persones que hi puguen resultar més idònies participen en els processos selectius d'acord amb les dades que oferesca el Registre de Personal o a través de l'INEM.   
III. Promoció interna.   
Les vacants existentes després del concurs de provisió entre el personal fix de la mateixa sèrie, en seran oferides en un termini màxim de dos mesos.   
- La convocatòria que es realitze per a cobrir vacants per aquest sistema, haurà de ser informada per la Comissió Paritària, i contindrà en tot cas:   
a) El termini de presentació de sol·licituds.   
b) Característiques de la plaça.   
c) Titulació exigible, si s'escau.   
d) Mèrits professionals dels aspirants d'acord a barem.   
e) Composició de la Comissió Permanent de Selecció.   
f) Les proves a realitzar, les quals seran essencialment de caràcter pràctic; o mitjançant concurs, si fa el cas, per a aquelles sèries que no hi requeresquen titulació específica.   
- Podran concórrer a les convocatòries de promoció interna els treballadors fixos amb almenys I any d'antiguitat en la plantilla de personal laboral de la Generalitat.   
- La Generalitat Valenciana disposarà, amb l'informe previ de la Comissió Paritària, la realització de cursos, els quals habilitaran per a l'ascens, així com la dotació de beques per tal de realitzar aquells el desenvolupament dels quals es concerte amb altres institucions.   
- En cap cas s'hi podran produir ascens de categoria professional pel mer transcurs d'un determinat temps de serveis prestats.   
IV. La provisió de llocs.   
La provisió de llocs de treball podrà ser amb caràcter provisional o definitiu.   
1. Destinació Provisional.   
Al personal seleccionat en l'ingrés podrà assignar-se-li destinació provisional en un lloc de treball propi de la seua sèrie.   
2. Destinació definitiva.   
2.1. La provisió de llocs de treball amb destinació definitiva es realitzarà, d'acord amb la classificació dels llocs, per:   
a) Concurs, amb l'ordre de prelació següent:   
1. Personal de la mateixa sèrie.   
2. Habilitats interns.   
3. Excedents.   
4. Personal amb destinació provisional.   
5. Personal seleccionat que no ha accedit a un lloc de treball.   
La Direcció General de la Funció Pública podrà, si s'escau, establir la preferència de destinació prèvia en el Centre de treball, sobre la base d'un millor funcionaments dels Serveis.   
La destinació definitiva implicarà la permanència de, si més no, dos anys en el lloc de treball, no podent participar entre tant els interessats en convocatòries de concurs, tret d'accedir a un lloc de la seua sèrie de retribució superior.   
Excepcionalment la Direcció General de la Funció Pública podrà autoritzar aquesta participació a petició de l'interessat i amb informe previ de la Conselleria de la qual deponga.   
b) Lliure designació.   
c) Concurs previst en l'article 11 de la Llei de la Funció Pública Valenciana.   
d) Aplicació analògica de la Disposició Addicional 3 de Decret 69/1986, de 2 de juny.   
2.2. De la publicitat de les convocatòries.   
Sense perjudici de l'aplicació del Decret 69/1986, de 2 de juny, la Direcció General de la Funció Pública podrà establir un sistema permanent de provisió de llocs, després de ser escoltada la Comissió de Seguiment de l'Acord Marc, que permetrà la provisió immediata dels llocs quan es produirà la vacant, amb les mateixes garanties per als interessats.   
V. La Comissió Permanent de selecció i provisió.   
1. Per Resolució de la Direcció General de la Funció Pública es constituirà una Comissió Permanent de selecció i provisió que garantesca, per la seua imparcialitat i professionalitat, l'assignació dels llocs de treball a les persones més idònies per a exercir-los.   
2. 1) El barem de les convocatòries s'ajustarà a la valoració dels factors de classificació dels llocs de treball, d'acord amb el pes percentual de cadascú d'ells en l'avaluació del lloc.   
2) La Comissió permanent ponderarà la valoració dels mèrits indicats en l'article 24 del Decret 69/1986, de 2 de juny, per a cada factor, d'acord amb la classificació del lloc.   
3) Els factors a considerar per a tot lloc de treball són: la competència, la solució de problemes i la responsabilitat.   
3. En el termini de 6 mesos, la Direcció General de la Funció Pública facilitarà a la Comissió les descripcions dels llocs de treball tipus corresponents a les sèries que s'establesquen, on haurà de figurar les especificacions dels llocs, la formació i l'experiència suficient i òptima per a exercir-los, així com qualsevol altre aspecte que garantesca la selecció de personal més idoni.   
4. Composició de la Comissió Permanent de Selecció i Provisió.   
Tres membres seran nomenats per la Direcció General de la Funció Pública i dos membres en representació de les Centrals Sindicals.